Geskorste Mdluli van alle pligte onthef | Maroela Media
Die geskorste hoof van misdaadintelligensie, Richard Mdluli, is Woensdag met onmiddellike effek van al sy pligte onthef, het Fikile Mbalula, die minister van polisie, gesê.
"Lt.genl. Richard Mdluli, wat die amp van afdelingskommissaris beklee het, is van alle pligte onthef. Misdaadintelligensie het tot dusver 12 waarnemende afdelingskommissarisse gehad, en dit was vir my 'n groot kommer toe ek in my amp begin het. Dit is nou reggestel," het Mbalula op Twitter gesê.
Hy het gesê hy het die nuwe nasionale polisiekommissaris, genl. Khehla Sitole, opdrag gegee om 'n nuwe afdelingskommissaris met onmiddellike effek aan te stel. "Ek het genl. Sitole opdrag gegee om sonder van nou af 'n behoorlike man of vrou in die amp aan te stel. Ons kan glad nie tyd mors nie."
Mdluli is in 2011 as hoof van misdaadintelligensie geskors, maar hy het sedertdien sy volle salaris en bonusse ontvang terwyl die amp slegs in 'n waarnemende kapasiteit beklee is. Mdluli en medebeskuldigde voormalige polisiebeampte Mthembeni Mthunzi, staan tereg op aanklag van intimidasie, ontvoering, aanranding met die doel om ernstig te beseer en dwarsboming van die gereg vir die 15 jaar oue saak wat met die ontvoering en moord van Oupa Ramogibe verband hou.
Ramogibe het na bewering doodsdreigemente ontvang nadat hy met Mdluli se vorige meisie getrou het. Hy is gewaarsku om haar te verlaat of hy sou vermoor word. Ramogibe het na bewering die dreigemente by die polisie aangemeld voor hy vermoor is. Die polisie het 'n saak van poging tot moord aanhangig gemaak.
'n Ondersoek oor Ramogibe se moord het Mdluli in November 2012 vrygespreek van enige betrokkenheid by die moord.
Die aanklagte van ontvoering en aanranding hou verband met bewerings dat hy die familie en vriende van sy eksmeisie geïntimideer en aangerand het om uit te vind waarheen sy verhuis het toe sy getrou het.
n Goeie pak slae vir die rooi pette is al wat hulle sal twee keer laat dink om Afrikaansprekendes hul reg op moedertaal onderwys te probeer ontneem. Geluk aan die ouers wat hulle selfbeheersing behou het.
Danki tog daar is nog wat moet tronk to gaan
Ek wonder hoekom Fikile Mbalula nou skielik wakker word. Het Cyril Ramaphosa dalk iets hiermee te doen.
Die man moet moeg wees… van al die pad bank toe elke maand in sy lang swarte om huil-huil sy lekker vet tjek weer te moet gaan haal… hoeveel jaar gaan hulle my nog so lekker straf… 'n mensding kan darem ok net soveel vat…
Gaan hy nou die miljoene wat hy gekry vir by die huis sit en bolle rol moet terug betaal? Seker nie. In die nuwe SA word geld mos lekker uitgedeel, of jy nou gewerk het of nie.